**OSNOVNA ŠKOLA GALOVAC**

Galovac, 4. rujna 2021.

**Upute i preporuke za sprječavanje i suzbijanje epidemije COVID-19 koje će se primjenjivati u organizacija rada OŠ Galovac u nastavnoj godini 2021./2022.**

**UVODNE NAPOMENE**

**Zabranjen je ulaz u školu osobama koje su bolesne ili su u samoizolaciji.**

Slijedom navedenoga, **obveza roditelja je**:

* **da ne dolaze u pratnji djeteta/učenika** ako imaju simptome zarazne bolesti, ako im je izrečena mjera samoizolacije ili ako imaju saznanja da su zaraženi koronavirusom,
* **da ne dovode dijete/učenika u ustanovu** ako ima simptome zarazne bolesti, ima izrečenu mjeru samoizolacije ili ako imaju saznanja da je zaraženo koronavirusom.

**Znakovi (simptomi) koji upućuju na moguću zarazu COVID-19 su:**

• povišena tjelesna temperatura (pod pazuhom > 37,2)

• simptomi respiratorne bolesti - kašalj, poteškoće u disanju, grlobolja

• poremećaj osjeta njuha i okusa

• gastrointestinalne smetnje (proljev, povraćanje i bol u trbuhu, posebno kod manje djece).

**Kod pojave navedenih znakova bolesti učenik i djelatnik ostaju kod kuće**, javljaju se najprije telefonom izabranom liječniku obiteljske medicine koji odlučuje o narednim postupanjima prema liječničkoj indikaciji. Roditelj i djelatnik obavještava školu o rezultatu eventualnog testiranja na COVID-19.

**Ako se znakovi bolesti jave tijekom boravka u školi**, učitelj odmah poziva roditelja te učenika izolira u prikladnoj prostoriji do dolaska roditelja. Učitelj koji nadzire učenika treba koristiti vizir, masku i jednokratnu pregaču. Nakon odlaska učenika iz škole, dezinficira se prostorija. Oboljeli djelatnik odmah napušta školu.

**TEMELJNE ODREDBE**

**Fizičko udaljavanje (razmak):** osigurati, koliko je moguće fizički razmak.

**Higijena ruku:** redovito pranje ruku tekućom vodom i sapunom (prije ulaska u svoju skupinu/učionicu, prije i nakon pripreme hrane, prije jela, nakon korištenja toaleta...).

**Dezinfekcija ruku:** ograničiti na dezinfekciju pri ulasku u školu, nikako ne primjenjivati više od dva-tri puta dnevno za učenike od 1. do 4. razreda osnovne škole.Za učenike od 5. do 8. razreda osigurati dezinficijens za ruke u svakoj učionici koja nema tekuću vodu.

**ORGANIZACIJA RADA ŠKOLE**

Rad škole se ustrojava u jednoj jutarnjoj smjeni kao i prošlih godina (tzv. Model A – nastava u školi).

**ORGANIZACIJA RADA S UČENICIMA**

Dopušteno je miješanje učenika različitih odgojno-obrazovnih skupina koji su slične dobi i uobičajeno provode školske i izvanškolske aktivnosti zbog izvođenja izborne nastave, dodatne i dopunske nastave, programa produženoga boravka i slično) na način da je prilikom miješanja skupina/razrednih odjela obvezno držati najveći mogući razmak, kao i nošenje maske, osim za učenike od 1. do 4. razreda osnovne škole te prilikom sportskih aktivnosti.

**PROTOKOL ULASKA UČENIKA U ŠKOLU**

Prije ulaska u školu učenici se drže svog razreda držeći fizički razmak. Kako bi se izbjegla gužva i dodiri različitih razreda najprije u školu ulaze učenici RN i to redom od najbliže učionice u prizemlju do najdalje. Nakon njih ulaze učenici PN i to redoslijedom od 5. do 8. razreda. Učenici ulaze u svoje učionice koje su i ove nastavne godine točno određene za svaki razred. (Iznimka je izvođenja nastave u specijaliziranim učionicama kao što je nastava informatike za učenike PN).

Dežurni učitelji prilikom ulaska učenika u školu:

|  |  |  |  |  |  |
| --- | --- | --- | --- | --- | --- |
|  | **PON.** | **UTO.** | **SRI.** | **ČET.** | **PET.** |
| **MŠ GALOVAC**- na ulazu- kat-prizemlje | J. ĆOSO B. GRUBIĆD. VRKIĆ | T. MILIĆD. PETKOVIĆS. MALTEŽ | S. VIDOVF. BATURD. NINČEVIĆ | M. IKIĆA. BUČIĆA. ĆOSO | L. ĆOSOV. ANZULOVIĆM. BAILO |
| **PŠ GORICA**- na ulazu- kat-prizemlje | J.O.BUČIĆP. BIĆANA. BURČUL | F. BATURR. ZELIĆA. ĆOSO | M. BLAĆES.B.MAJEROVIĆM. STILINOVIĆ | D. DUNDOVIĆJ. ĆOSOM. LETINA | M. VRKIĆA. STANIĆA. PARIĆ |

**PROTOKOL BORAVAKA U ŠKOLI**

Učenici RN (od 1. do 4. razreda) u školi ne nose zaštitne maske.

Svi učenici tijekom nastave borave u svojoj točno određenoj učionici i ne nose zaštitne maske.

Klupe u učionicama su postavljene tako da svaki učenik sjedi sam u svojoj klupi. (Iznimka su blizanci tj. učenici iz istog kućanstva koji mogu sjediti u istoj klupi). Klupe su razmaknute tako da se zadržava preporučena distanca od 1,5 m između učenika.

Kad **učenik PN** izađe iz svoje učionice i kreće se zajedničkim prostorima škole kao što su hodnici, WC, predvorje i sl. mora nositi zaštitnu masku. Učenik se kreće desnom stranom hodnika i ide najbližom putanjom do odredišta, bez nepotrebnog zadržavanja izbjegavajući kontakte s učenicima drugih razreda.

Učiteljice RN tijekom izvođenja nastave sa svojim učenicima ne nose zaštitnu masku.

Učitelji PN tijekom izvođenja nastave moraju nositi zaštitne maske samo u situacijama kad je njihova distanca od učenika manja od 1,5 m. Primjerice kada se nalaze uz školsku ploču udaljeni od učenika u prvim klupama više od 1,5 m ne moraju nositi zaštitnu masku.

Svi učitelji i ostali djelatnici škole kad se kreću zajedničkim prostorima škole moraju nositi zaštitne maske.

Budući da je higijena i redovito pranje ruku od osobite važnosti za očuvanje zdravlja učenika i zaposlenika u obje škole koriste se svi raspoloživi sanitarni prostori (pa tako i WC za osobe s invaliditetom u MŠ Galovac).

Za vrijeme boravka učenika u školi ulazak drugih osoba u školu je dozvoljen samo u iznimnim i hitnim situacijama uz obavezno nošenje zaštitne maske i održavanja fizičkog razmaka.

**MALI ODMORI**

Mali odmori se zadržavaju kao i prošlih godina kako bi učitelji stigli u učionice u kojima imaju nastavu. Učenici koriste kratki predah i pripremaju školske knjige za naredni sat. Za vrijeme trajanja malog odmora učenici samovoljno ne napuštaju svoje učionice (primjerice odlazak na WC i sl.) kako bi se izbjegli kontakti učenika različitih razreda.

**VELIKI ODMOR**

Učenici RN veliki odmor imaju nakon drugog, a učenici PN uobičajeno nakon trećeg nastavnog sata kako bi se izbjegao kontakt navedenih skupina učenika. Budući da se potiče što je više moguće boravak učenika na otvorenom u školskom dvorištu za vrijeme povoljnih vremenskih prilika učenici provode svoje velike odmore na otvorenom držeći se svoga razreda.

**Dežurni učitelji** tijekom **velikog odmora** **RN**:

|  |  |  |  |  |  |
| --- | --- | --- | --- | --- | --- |
|  | PON. | UTO. | SRI. | ČET. | PET. |
| MŠ GALOVAC | D. VRKIĆ | S. MALTEŽ | D. NINČEVIĆ | A. ĆOSO | M. BAILO |
| PŠ GORICA | A. BURČUL | A. ĆOSO | M. STILINOVIĆ | M. LETINA | A. PARIĆ |

**Dežurni učitelji** tijekom **velikog odmora** **PN**:

|  |  |  |  |  |  |
| --- | --- | --- | --- | --- | --- |
|  | PON. | UTO. | SRI. | ČET. | PET. |
| MŠ GALOVAC | J. ĆOSO B. GRUBIĆ | T. MILIĆD. PETKOVIĆ | S. VIDOVL. CRNKOVIĆ | M. IKIĆA. BUČIĆ | L. ĆOSO V. ANZULOVIĆ |
| PŠ GORICA | J.O.BUČIĆP. BIĆAN | F. BATUR R. ZELIĆ | M. BLAĆES.B.MAJEROVIĆ | D. DUNDOVIĆJ. ĆOSO | M. VRKIĆA. STANIĆ |

Odlazak i povratak učenika s velikog odmora se izvodi prema protokolu izlaska odnosno ulaska učenika u školu.

**PROTOKOL ODLASKA UČENIKA IZ ŠKOLE**

Učitelji koji imaju zadnje satove po rasporedu sati izvode učenike iz njihovih učionica.

Kako bi se izbjegla gužva i umanjila mogućnost kontakta na izlazu iz škole prvi iz škole izlaze učenici RN i to redom od najbliže učionice u prizemlju do najdalje. Nakon njih izlaze učenici PN i to redoslijedom od 5. do 8. razreda.

Prilikom ulaska/izlaska učenika iz škole, te tijekom boravka u školi koliko je to god moguće učenici se drže svog razreda izbjegavajući kontakte s učenicima drugih razreda.

**ULAZAK RODITELJA U ŠKOLU**

U ustanovu može ući roditelj ili druga osoba u pratnji kada dovodi i odvodi dijete s teškoćama, posebno ako zdravstveno stanje učenika to zahtijeva. U pratnji učenika uvijek je samo jedna odrasla osoba koja obvezno nosi masku.

Dopušteno je održavanje roditeljskih sastanaka i individualnih informacija licem u lice na način da se kontakt roditelja s djelatnicima škole i učenicima smanji na najmanju moguću mjeru. Na roditeljskim sastancima i individualnim informacijama svi roditelji i učitelji moraju nositi maske i održavati fizički razmak po mogućnosti dva metra. Preporučeno je da tijekom roditeljskih sastanaka i individualnih informacija prozori budu otvoreni.

**PLAN ODRŽAVANJA HIGIJENE I DEZINFEKCIJE**

Prostorije u ustanovi obvezno je provjetravati više puta dnevno, svakako prije dolaska i nakon

odlaska učenika, i to u trajanju od najmanje pola sata te pod odmorima ili na način, ako to

vremenske prilike dopuštaju, da se ostavi otvoren prozor. Kad je lijepo vrijeme, preporučuje se

ostaviti otvorene prozore tijekom odgojno-obrazovnoga rada (npr. jedan sprijeda, jedan straga), a prozori na kip na vrhu prozora trebaju biti stalno otvoreni.

Dodirne površine kao što su kvake, ručke na prozorima, radne površine, tipkovnice, konzole,

slavine u toaletima i kuhinjama, tipke vodokotlića, daljinski upravljači, prekidači za struju, zvona na

vratima te druge dodirne površine koje koristi veći broj osoba neophodno je dezinficirati brisanjem više puta.

Preporuča se izbjegavanje korištenja klimatizacijskih i ventilacijskih uređaja koji izazivaju kovitlanje zraka.

Čišćenje se provodi u vrijeme kada su učenici u dvorištu ili nakon njihovog odlaska. Neophodno je

pojačano čišćenje WC-a, umivaonika, kvaka u WC-ima, prekidača za svjetlo, tipki na vodokotlićima i sličnih površina koje se često dodiruju od strane različitih osoba.

Spremačice kontroliraju količine sredstava za čišćenje i dezinficiranje (dezinficijensa, tekućeg sapuna, toaletnog papira, papirnatih ručnika) te pravovremeno javljaju tajništvu potrebu nabavke novih količina.

**MJERENJE TEMPERATURE**

Roditelji su dužni povremeno izmjeriti tjelesnu temperaturu djetetu te svaki put prilikom znakova koji mogu upućivati na povišenu temperaturu poput **malaksalosti, umora, gubitka apetita, neuobičajene pospanosti, crvenila ili bljedila u licu, „staklastih“ ili suznih očiju, glavobolje i trbuhobolje te znakova respiratorne bolesti (kašalj, curenje nosa, grlobolja, bol u uhu)** . U slučaju povišene tjelesne temperature ne smiju dovoditi dijete u školu.

Djelatnici koji nisu cijepljeni i koji nisu preboljeli COVID-19 unazad devet mjeseci obvezno mjere tjelesnu temperaturu svaki dan prije dolaska na posao. U slučaju povećane tjelesne temperature djelatnici ne dolaze na posao. O tome obavještavaju ravnatelja kako bi se što prije osigurala zamjena.

**PRIJEVOZ UČENIKA**

Prilikom organiziranog prijevoza obvezno je nošenje maski za **sve** učenike. Potrebno je koliko je to moguće osigurati što veći razmak i grupirati učenike prema razrednim odjelima.

Dolazak učenika putnika ostaje isti kao i prethodnih godina, dok je odlazak organiziran u dva termina: - ponedjeljkom, utorkom i srijedom: **12,20 i 13,15 sati**, ---- četvrtkom i petkom: **11,30 i 13,15 sati.**

**POSTUPANJE U SLUČAJU SUMNJE NA COVID-19:**

Ravnatelj odmah javlja nadležnom epidemiologu/školskom liječniku:

• svako grupiranje osoba sa sumnjom na COVID-19 (dva i više djelatnika i/ili učenika sa sumnjom iz iste učionice/hodnika i sl.),

• svaku pojedinačnu potvrđenu infekciju koronavirusom koju djelatnik, odnosno roditelj imaju obvezu žurno javiti ravnatelju ustanove.

Prilikom pojedinačnog slučaja pojave simptoma koji mogu upućivati na zarazu koronavirusom, odgojno-obrazovna skupina/razredni odjel u pravilu nastavlja dalje s odgojno-obrazovnim radom, dok se prilikom grupiranja osoba sa znakovima bolesti postupa sukladno mišljenju liječnika.

Kada se u djeteta ili djelatnika utvrdi zaraza koronavirusom, postupa se sukladno odluci nadležnog epidemiologa ili školskog liječnika što, uz ostalo, znači da se za sve osobe u kojih se utvrdi da su bile u bliskom kontaktu sa zaraženom osobom u vrijeme kada je osoba mogla biti zarazna izriče mjera aktivnoga zdravstvenog nadzora u samoizolaciji.

U samoizolaciju ne idu:

-cijepljene osobe (14 dana do 9 mjeseci nakon završetka cijepljenja),

-osobe koje su preboljele COVID-19 unazad devet mjeseci,

-osobe koje su preboljele i primile jednu dozu cjepiva u osam mjeseci od početka bolesti i to devet mjeseci od primitka cjepiva.

 Ravnatelj Josip Lučić